SKUPŠTINA KSFF-a

27.10.2014.

Moderatorica: Anita Matanić

Zapisničarka: Petra Šarin

Skupština započeta u 17:19 sati.

Dnevni red

1. Izvještaj i evaluacija za 9. mjesec
2. Promjena stalnih članova u Savjetu, analiza i kritika rada KSFF-a
3. Razno
4. Izvještaj i evaluacija za 9. mjesec

Do 27. listopada učlanjeno je 632 ljudi, koji su iskaznice dobili na licu mjesta te ih se odmah upitalo za sudjelovanje u radu Kluba (volontiranje, sekcije,...). Informativno predavanje za brucoše o KSFF-u održano je 17. listopada.

Vrtna sekcija je uredila svoj prostor, ali im nedostaje materijala. Osniva se nova sekcija – Kreativna – koja će na iduću Skupštinu donijeti svoj program.

Web-stranica bi trebala biti gotova do prosinca 2014. godine.

Na snagu stupa novi zakon o udrugama, zbog kojega do 1. listopada 2015. treba uskladiti Statut. Morat ćemo uvesti funkciju likvidatora, koji je pravna ili fizička osoba koja provodi gašenje udruge, dogovara raspodjelu imovine udruge itd. Također se jednom godišnje treba podnijeti financijski izvještaj, što se može učiniti i putem interneta. Morat ćemo angažirati i knjigovođu. Predlaže se knjigovotkinja koja naplaćuje sto kuna mjesečno.

1. Promjena stalnih članova u Savjetu, analiza i kritika rada KSFF-a

Ena Gašparović daje ostavku (razlozi: problemi u sustavu i djelovanju KSFF-a; KSFF ne ispunjava funkciju studentskog Kluba, itd.).

Armin Protulipac daje ostavku (razlozi: nedostatak unutarnje infrastrukture KSFF-a; neravnomjerna raspodjela poslova i zaduženja; neispunjeni potencijali KSFF-a u kontekstu programa; kod nekih članova uočeno generalno nepridržavanje pravila ponašanja u KSFF-u tijekom određenih programa i nepoštivanje drugih članova KSFF-a; izglasane odluke na razini Savjeta ne poštuju se i ne provode).

Adam Berišić predlaže raspisivanje Natječaja za nove članove Savjeta za 28. listopada 2014.; Hrvoje Fruk nadodaje kako bi u sljedećih tjedan dana trebalo naći zamjenu za Enu Gašparović i Armina Protulipca. Ana Marija Jurilj predlaže kompletno restrukturiranje Kluba, programa i direktne sankcije za neprimjereno ponašanje itd.

Ističe se hermetičnost Kluba prema ostalim studentima Filozofskog fakulteta. Anita Matanić naglašava kasni početak rada Kluba (1. listopada 2014.)

Mladen Goran Zanjko pita koliko se puta Savjet sastao od 15. srpnja 2014., na što Armin Protulipac odgovara jednom.

1. Razno

Petra Šarin smatra da bi se Skupština trebala sazivati transparentnije i da bi se trebalo dodati članove na mailing listu. Treba sastaviti novu mailing listu i popis članova za ak.god. 2014/15., što će napraviti Petra Šarin.

Sutra je sastanak programske sekcije (28. listopada 2014.) u 19:30 sati u prostorijama KSFF-a

Termin iduće skupštine je *3.11.2014.* u *16:00h* u prostorijama KSFF-a.

Skupština zaključena u 20:01 sati.